
Az Európai Parlament,
[bookmark: _GoBack]–	tekintettel Karen Braun-Munzingernek az Egységes Szanálási Testület tagjává történő kinevezéséről szóló, 2024. március 12-i bizottsági javaslatra (C9-0064/2024),
–	tekintettel a hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról szóló, 2014. július 15-i 806/2014/EU európai parlamenti és tanácsi rendelet[footnoteRef:1] 56. cikkének (6) bekezdésére, [1:  	HL L 225., 2014.7.30., 1. o.] 

–	tekintettel az uniós gazdasági és monetáris ügyekkel kapcsolatos pozíciók jelöltjei közötti nemi egyensúlyról szóló, 2019. március 14-i állásfoglalására[footnoteRef:2], [2:  	Elfogadott szövegek, P8_TA(2019)0211.] 

–	tekintettel „A gazdasági és monetáris unió intézményeiről és szerveiről: a közszolgálati jogviszony megszűnése utáni összeférhetetlenség megelőzése” című, 2020. január 16-i állásfoglalására[footnoteRef:3], [3:  	Elfogadott szövegek, P9_TA(2020)0017.] 

–	tekintettel eljárási szabályzata 131. cikkére,
–	tekintettel a Gazdasági és Monetáris Bizottság jelentésére (A9-0150/2024),
A.	mivel a 806/2014/EU rendelet 56. cikkének (4) bekezdése kimondja, hogy az Egységes Szanálási Testületnek a rendelet 43. cikke (1) bekezdésének b) pontjában említett tagjait érdemeik, képességeik, a banki szakértelem, a pénzügyi kérdések ismerete, a pénzügyi felügyelet és szabályozás, valamint a bankok szanálása szempontjából releváns tapasztalataik alapján kell kinevezni;
B.	mivel a Parlament elkötelezett amellett, hogy biztosítsa a nemek közötti egyensúlyt a banki és pénzügyi szolgáltatásokhoz kapcsolódó vezető pozíciókban; mivel valamennyi uniós és nemzeti intézménynek és szervnek konkrét intézkedéseket kell tennie a nemek közötti egyensúly biztosítása érdekében;
C.	mivel a 806/2014/EU rendelet 56. cikkének (6) bekezdésével összhangban a Bizottság 2024. február 21-én elfogadta az Egységes Szanálási Testületbe tagnak jelentkező előválogatott jelöltek listáját;
D.	mivel a 806/2014/EU rendelet 56. cikkének (6) bekezdésével összhangban a Bizottság megküldte az előválogatott jelöltek listáját a Parlamentnek;
E.	mivel a Bizottság 2024. március 12-én javaslatot fogadott el Karen Braun-Munzingernek az Egységes Szanálási Testület tagjává történő kinevezéséről és a javaslatot benyújtotta az Európai Parlamentnek;
F.	mivel a Gazdasági és Monetáris Bizottság ezután értékelte az Egységes Szanálási Testület tagjának javasolt jelölt képességeit, különös tekintettel a 806/2014/EU rendelet 56. cikkének (4) bekezdésében meghatározott követelményekre;
G.	mivel 2024. március 20-án a Gazdasági és Monetáris Bizottság meghallgatta Karen Braun-Munzingert, aki bevezető nyilatkozatot tett, majd válaszolt a bizottság tagjai által feltett kérdésekre;
1.	egyetért Karen Braun-Munzingernek az Egységes Szanálási Testület tagjává történő, ötéves időtartamra szóló kinevezésével;
2.	utasítja elnökét, hogy továbbítsa ezt a határozatot az Európai Tanácsnak, a Tanácsnak, a Bizottságnak, valamint a tagállamok kormányainak.

